CELEX: 32016R2304
Language: bg
Date: 2016-12-19 00:00:00
Title: Регламент за изпълнение (ЕС) 2016/2304 на Комисията от 19 декември 2016 година относно условията, структурата, периодичността и показателите за оценка на докладите за качеството на предаваните данни в съответствие с Регламент (ЕС) № 549/2013 на Европейския парламент и на Съвета (Текст от значение за ЕИП )

20.12.2016   
               
               
                  BG
               
               
                  Официален вестник на Европейския съюз
               
               
                  L 345/27
               
            РЕГЛАМЕНТ ЗА ИЗПЪЛНЕНИЕ (ЕС) 2016/2304 НА КОМИСИЯТА
      от 19 декември 2016 година
      относно условията, структурата, периодичността и показателите за оценка на докладите за качеството на предаваните данни в съответствие с Регламент (ЕС) № 549/2013 на Европейския парламент и на Съвета
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (1), и по-специално член 4, параграф 3 от него,
      като има предвид, че:
      
                  (1)
               
               
                  С Регламент (ЕС) № 549/2013 се създава Европейската система от сметки 2010 („ЕСС 2010“), която установява програма, определяща сроковете, в които държавите членки предават на Комисията сметките и таблиците, изготвяни в съответствие с изложената в същия регламент методика.
               
            
                  (2)
               
               
                  В съответствие с член 4 от Регламент (ЕС) № 549/2013 по отношение на данните, попадащи в обхвата на посочения регламент, се прилагат критериите за качество, посочени в член 12, параграф 1 от Регламент (ЕО) № 223/2009 на Европейския парламент и на Съвета (2). Държавите членки трябва да представят на Комисията доклад за качеството на предаваните данни за националните и регионалните сметки.
               
            
                  (3)
               
               
                  На държавите членки бяха предоставени временни дерогации в съответствие с Решение за изпълнение 2014/403/ЕС на Комисията (3). Поради това съдържанието на докладите за качеството, които Комисията изисква държавите членки да представят, следва да бъдат приведени в съответствие с тези дерогации. Изискването да се предоставят доклади за качеството следва да бъде въведено постепенно до 2021 г., за да се даде време на държавите членки да довършат необходимото значително адаптиране за въвеждане на ЕСС 2010 в националните статистически системи.
               
            
                  (4)
               
               
                  В съответствие с член 4, параграф 3 от Регламент (ЕС) № 549/2013, както и за целите на прилагането на критериите за качество, посочени в член 4, параграф 1 от същия регламент, условията, структурата, периодичността и показателите за оценка на докладите за качеството, които се предоставят от държавите членки, следва да бъдат определени от Комисията посредством актове за изпълнение.
               
            
                  (5)
               
               
                  Тъй като информацията в докладите за качеството относно националните и регионалните сметки следва да се основава на публикуваните от Комисията (Евростат) стандарти на Европейската статистическа система за докладване относно качеството, приложението към настоящия регламент следва да се изготви в съответствие с тези стандарти. Вече представената от държавите членки информация относно прилагането на ЕСС 2010 следва да бъде повторно използвана от Комисията и не следва да бъде изисквана в докладите за качеството.
               
            
                  (6)
               
               
                  Мерките, предвидени в настоящия регламент, са в съответствие със становището на Комитета на Европейската статистическа система,
               
            ПРИЕ НАСТОЯЩИЯ РЕГЛАМЕНТ:
      Член 1
      Докладът за качеството относно националните и регионалните сметки, посочен в член 4, параграф 2 от Регламент (ЕС) № 549/2013, обхваща данните, изпращани от държавите членки в съответствие с програмата за предаване на данни по ЕСС 2010, определена в приложение Б към Регламент (ЕС) № 549/2013, за годината, предхождаща годината на доклада.
      Държавите членки предоставят доклада за качеството на годишна база.
      Член 2
      Условията, структурата и показателите за оценка на посочените в член 1 доклади за качеството относно националните и регионалните сметки са определени в приложението.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 19 декември 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 174, 21.5.2013 г., стр. 1.
      
         (2)  Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика (ОВ L 87, 31.3.2009 г., стр. 164).
      
         (3)  Решение за изпълнение 2014/403/ЕС на Комисията от 26 юни 2014 г. за предоставяне на дерогации на държавите членки по отношение на предаването на статистически данни съгласно Регламент (ЕС) № 549/2013 на Европейския парламент и на Съвета относно Европейската система от национални и регионални сметки в Европейския съюз (ОВ L 195, 2.7.2014 г., стр. 1).
      
         ПРИЛОЖЕНИЕ
         
            Условия, структура и показатели за оценка на докладите за качеството, които се предоставят от държавите членки
         
         1.   Въведение
         
         Докладът за качеството относно националните и регионалните сметки трябва да съдържа както количествени показатели, така и описания на качеството на данните, изпратени през предходната година. Комисията (Евростат) предоставя на държавите членки резултатите от количествените показатели, изчислени въз основа на предоставените данни. Държавите членки правят по тях тълкувания и коментари в съответствие със своята методика на съставяне и своя процес на изготвяне на статистика.
         2.   Условия
         
         
                     —
                  
                  
                     Преди 15 февруари 2017 г. и всяка година след това Комисията (Евростат) предоставя на държавите членки проекти на документи за докладите за качеството, които предварително са частично попълнени с определените в раздел 4 количествени показатели за оценка.
                  
               
                     —
                  
                  
                     Не по-късно от 31 май всяка година държавите членки предоставят на Комисията (Евростат) попълнения доклад за качеството.
                  
               3.   Структура
         
         Всяка държава членка представя само един доклад за качеството, който обхваща всички таблици от програмата за предаване на данни по ЕСС 2010, изложена в приложение Б към Регламент (ЕС) № 549/2013.
         Докладите за качеството трябва да включват информация за всички критерии за качество, определени в член 12, параграф 1 от Регламент (ЕО) № 223/2009. Информацията се представя в съответствие със следната структура:
         
                     —
                  
                  
                     Относимост
                  
               
                     —
                  
                  
                     Точност и надеждност
                  
               
                     —
                  
                  
                     Актуалност и навременност
                  
               
                     —
                  
                  
                     Достъпност и яснота
                  
               
                     —
                  
                  
                     Съгласуваност и съпоставимост
                  
               Вече представената от държавите членки информация относно прилагането на ЕСС 2010 се използва повторно от Комисията и не се изисква в докладите за качеството.
         4.   Показатели за оценка
         
         4.1.   Количествени показатели
         Докладът за качеството трябва да съдържа следните количествени показатели:
         
                     №
                  
                  
                     Показател
                  
                  
                     Определение (*1)
                     
                  
                  
                     Променлива и/или таблица от програмата за предаване на данни по ЕСС 2010
                  
                  
                     Референтен период (*1)
                     
                  
                  
                     Критерии за качество
                  
                  
                     Прилагане от
                  
               
                     1.
                  
                  
                     Степен на пълнота на данните
                  
                  
                     Съотношение на броя на клетките с данни, които са предоставени от държавите членки, към броя на клетките с данни, които се изискват съгласно програмата за предаване на данни по ЕСС 2010 и не са обхванати от дерогации
                  
                  
                     Всички таблици — тримесечни и годишни данни
                  
                  
                     1995 г. до последната година и последното тримесечие
                  
                  
                     Относимост
                  
                  
                     2017 г.
                  
               
                     2.
                  
                  
                     Проценти на ревизиране на тримесечните данни
                  
                  
                     Процент на ревизиране за основните тримесечни променливи между първите и последните предавания и среден процент на ревизиране при предаванията след първото предаване
                  
                  
                     Сезонно и календарно коригиран обем на брутния вътрешен продукт (таблица 1)
                  
                  
                     Налични тримесечия от последните три години
                  
                  
                     Точност и надеждност
                  
                  
                     2019 г.
                  
               
                     Сезонно коригирана обща заетост в хиляди лица (таблица 1)
                  
                  
                     2019 г.
                  
               
                     Сезонно некоригиран брутен разполагаем доход на домакинствата и нетърговските организации, обслужващи домакинствата (таблица 801)
                  
                  
                     2021 г.
                  
               
                     Сезонно некоригирани разходи за крайно потребление на домакинствата и нетърговските организации, обслужващи домакинствата (таблица 801)
                  
                  
                     2021 г.
                  
               
                     Сезонно некоригирана брутна добавена стойност на нефинансовите предприятия (таблица 801)
                  
                  
                     2021 г.
                  
               
                     Сезонно некоригирано бруто образуването на основен капитал на нефинансовите предприятия (таблица 801)
                  
                  
                     2021 г.
                  
               
                     3.
                  
                  
                     Проценти на ревизиране на годишните данни
                  
                  
                     Средни проценти на ревизиране за основните годишни променливи при предаванията след първото предаване
                  
                  
                     таблица 1:
                     Брутен вътрешен продукт (текущи цени и обеми), брутна добавена стойност (текущи цени)
                     таблица 1 (текущи цени):
                     Компенсация на наетите лица, брутен опериращ излишък и брутен смесен доход
                     таблица 1 (текущи цени):
                     
                                  
                              
                              
                                 Разходи за крайно потребление на домакинствата и нетърговските организации, обслужващи домакинствата
                              
                           
                                  
                              
                              
                                 Разходи за крайно потребление на държавното управление
                              
                           
                                  
                              
                              
                                 Бруто образуване на основен капитал
                              
                           
                                  
                              
                              
                                 Износ на стоки и услуги
                              
                           
                                  
                              
                              
                                 Внос на стоки и услуги
                              
                           таблица 1 (хиляди лица)
                     
                                  
                              
                              
                                 Обща заетост
                              
                           
                                  
                              
                              
                                 Наети лица
                              
                           Таблица 2 (текущи цени):
                     
                                  
                              
                              
                                 Разходи на държавното управление
                              
                           
                                  
                              
                              
                                 Приходи на държавното управление
                              
                           Таблица 7 (текущи цени):
                     Общо пасиви на финансовия сектор (неконсолидирани)
                     Таблица 7 (текущи цени):
                     
                                  
                              
                              
                                 Дълг на нефинансовите предприятия (консолидиран)
                              
                           
                                  
                              
                              
                                 Дълг на домакинствата и нетърговските организации, обслужващи домакинствата (консолидиран)
                              
                           таблица 10:
                     
                                  
                              
                              
                                 Брутна добавена стойност по текущи цени, заетост в брой лица (t + 12 месеца)
                              
                           
                                  
                              
                              
                                 Компенсация на наетите лица по текущи цени (t + 24 месеца) (NUTS 2 (1))
                              
                           таблица 13 (текущи цени):
                     Нетен разполагаем доход на домакинствата (NUTS 2)
                  
                  
                     Последните пет години
                  
                  
                     Точност и надеждност
                  
                  
                     2019 г.
                  
               
                     4.
                  
                  
                     Навременност — дати на представяне
                  
                  
                     Първа дата на представяне и дата на представяне на валидираните данни за всяка таблица от програмата за предаване на данни по ЕСС 2010 за всички изисквани през последната година предавания
                  
                  
                     Всички таблици — тримесечни и годишни данни
                  
                  
                     Последната година
                  
                  
                     Актуалност и навременност
                  
                  
                     2017 г.
                  
               
                     5.
                  
                  
                     Съгласуваност — вътрешна в рамките на отделните таблици и между таблиците
                  
                  
                     Средна и максимална абсолютна разлика, показващи степента на съгласуваност на статистическите данни в рамките на даден набор от данни, т.е. спазени са всички подходящи аритметични и счетоводни тъждества, няма необяснени промени и е налице съответствие с правилата за интегритет
                  
                  
                     Брутен вътрешен продукт, текущи цени (тримесечни и годишни данни):
                     В рамките на таблица 1 (брутен вътрешен продукт въз основа на производствения метод, метода на крайното използване и метода на доходите)
                     Брутна добавена стойност, текущи цени (годишни данни):
                     Между таблици 1 и 3
                     Компенсация на наетите лица, текущи цени (годишни данни):
                     Между таблици 1 и 3
                     Бруто образуване на основен капитал, текущи цени (годишни данни):
                     Между таблици 1 и 3 и таблици 1 и 22
                     Износ на стоки и услуги, текущи цени (тримесечни и годишни данни):
                     В рамките на таблица 1 (данни от разходните компоненти на брутния вътрешен продукт и от подробната разбивка за износа)
                     Внос на стоки и услуги, текущи цени (тримесечни и годишни данни):
                     В рамките на таблица 1 (данни от разходните компоненти на брутния вътрешен продукт и от подробната разбивка за вноса)
                     Обща заетост, наети и самостоятелно заети лица (годишни данни, хиляди лица):
                     Между таблици 1 и 3
                  
                  
                     Последните пет години
                  
                  
                     Съгласуваност и съпоставимост
                  
                  
                     2017 г.
                  
               
                     6.
                  
                  
                     Съгласуваност — годишни данни и сума на тримесечни данни
                  
                  
                     Степента, в която е възможно да бъдат съгласувани годишните и тримесечните статистически данни
                  
                  
                     (За всички променливи освен „заетост“ се прави опит за съгласуване между годишните данни и сумата на данните за четири тримесечия; за променливата „заетост“ — между годишните данни и средната стойност на данните за четири тримесечия)
                     Брутен вътрешен продукт, текущи цени, сезонно некоригирани данни (таблица 1)
                     Обща заетост в хиляди лица, сезонно некоригирани данни (таблица 1)
                     Брутен опериращ излишък за сектор „Нефинансови предприятия“ (таблици 8/801, текущи цени)
                     Брутен разполагаем доход за сектор „Домакинства“ и сектор „Нетърговски организации, обслужващи домакинствата“ (таблици 8/801, текущи цени)
                  
                  
                     Последните пет години
                  
                  
                     Съгласуваност и съпоставимост
                  
                  
                     2017 г.
                  
               
                     7.
                  
                  
                     Съгласуваност — общо и сума на компонентите
                  
                  
                     Степента, в която сумата на подкомпонентите съответства на общата стойност
                  
                  
                     Брутен вътрешен продукт, текущи цени, сезонно некоригирани данни, общо и сума на компонентите на разходите (тримесечни и годишни данни), таблица 1
                     Брутна добавена стойност, текущи цени, общо и разбивки на ниво А*10 по NACE Rev. 2 (2) (тримесечни и годишни данни), таблица 1
                     Обща заетост в хиляди лица, сезонно некоригирани данни, общо и сума на наетите и на самостоятелно заетите лица (тримесечни и годишни данни), таблица 1
                     Обща заетост в хиляди лица, общо и сума на разбивките на ниво А*10 по NACE Rev. 2 (годишни данни), таблица 1
                  
                  
                     Последните пет години
                  
                  
                     Съгласуваност и съпоставимост
                  
                  
                     2017 г.
                  
               
                     8.
                  
                  
                     Съгласуваност — основни агрегати и нефинансови сметки по сектори
                  
                  
                     Разлики между данните за основните агрегати и съответните данни от нефинансовите сметки по сектори
                  
                  
                     Брутен вътрешен продукт, текущи цени, сезонно некоригирани данни (тримесечни и годишни данни):
                     Между таблици 1 и 8/801
                     Разходи за крайно потребление на сектор „Домакинства“ и сектор „Нетърговски организации, обслужващи домакинствата“, текущи цени, сезонно некоригирани данни (тримесечни и годишни данни):
                     Между таблици 1 и 8/801
                     Бруто образуване на основен капитал, текущи цени (годишни данни):
                     Между таблици 1 и 8
                     Компенсация на наетите лица, текущи цени (годишни данни):
                     Между таблици 1 и 8
                  
                  
                     Последните пет години
                  
                  
                     Съгласуваност и съпоставимост
                  
                  
                     2021 г.
                  
               
                     9.
                  
                  
                     Съгласуваност — основни агрегати и регионални сметки
                  
                  
                     Разлики между данните за основните агрегати и съответните данни от регионалните сметки
                  
                  
                     Брутна добавена стойност, текущи цени (годишни данни):
                     Между общата стойност от таблица 1 и сумата на регионите на ниво NUTS 2 от таблици 10 и 12
                     Заетост в хиляди лица (годишни данни):
                     Между общата стойност от таблица 1 и сумата на регионите на ниво NUTS 2 от таблици 10 и 12
                  
                  
                     Последните пет години
                  
                  
                     Съгласуваност и съпоставимост
                  
                  
                     2021 г.
                  
               
                     10.
                  
                  
                     Съгласуваност — основни агрегати и таблици „Ресурс — използване“
                  
                  
                     Разлики между данните за основните агрегати и съответните данни от таблиците „Ресурс — използване“
                  
                  
                     (всички данни в текущи цени, годишни данни)
                     Брутна добавена стойност:
                     Между таблици 1 и 16
                     Данъци минус субсидии върху продуктите:
                     Между таблици 1 и 15
                     Разходи за крайно потребление, разходи за крайно потребление на домакинствата, разходи за крайно потребление на сектор „Държавно управление“, разходи за крайно потребление на нетърговските организации, обслужващи домакинствата:
                     Между таблици 1 и 16
                     Бруто капиталообразуване, бруто образуване на основен капитал, изменение на запасите, придобиване минус отписване на ценности:
                     Между таблици 1 и 16
                     Износ на стоки и услуги:
                     Между таблици 1 и 16
                     Внос на стоки и услуги:
                     Между таблици 1 и 15
                     Компенсация на наетите лица:
                     Между таблици 1 и 16
                     Брутен опериращ излишък и брутен смесен доход:
                     Между таблици 1 и 16
                  
                  
                     Последните пет години
                  
                  
                     Съгласуваност и съпоставимост
                  
                  
                     2021 г.
                  
               
                     11.
                  
                  
                     Съгласуваност — основни агрегати и държавна финансова статистика
                  
                  
                     Разлики между данните за основните агрегати и съответните данни от държавната финансова статистика
                  
                  
                     (всички данни в текущи цени)
                     Разходи за индивидуално потребление (годишни данни):
                     Между таблици 1 и 2
                     Разходи за колективно потребление (годишни данни):
                     Между таблици 1 и 2
                     Данъци върху продуктите (годишни данни):
                     Между таблици 1 и 9
                  
                  
                     Последните пет години
                  
                  
                     Съгласуваност и съпоставимост
                  
                  
                     2021 г.
                  
               
                     12.
                  
                  
                     Съгласуваност — нефинансови сметки по сектори и държавна финансова статистика
                  
                  
                     Разлики между данните от нефинансовите сметки по сектори и съответните данни от държавната финансова статистика
                  
                  
                     Нето предоставени и нето получени заеми, сектор на държавното управление, текущи цени (годишни данни):
                     Между таблици 8 и 2
                  
                  
                     Последните пет години
                  
                  
                     Съгласуваност и съпоставимост
                  
                  
                     2021 г.
                  
               
                     13.
                  
                  
                     Съгласуваност — нефинансови сметки по сектори и финансови сметки по сектори
                  
                  
                     Разлики между данните от нефинансовите сметки по сектори и съответните данни от финансовите сметки по сектори
                  
                  
                     Нето предоставени и нето получени заеми, всички сектори, текущи цени (годишни данни):
                     Между таблици 8 и 6
                  
                  
                     Последните пет години
                  
                  
                     Съгласуваност и съпоставимост
                  
                  
                     2019 г.
                  
               4.2.   Информация относно качеството
         Докладът за качеството трябва да съдържа следната информация относно качеството:
         
                     №
                  
                  
                     Показател
                  
                  
                     Определение
                  
                  
                     Критерии за качество
                  
                  
                     Прилагане от
                  
               
                     1.
                  
                  
                     Политика по отношение на ревизирането на данните
                  
                  
                     Метаданни за националната политика по отношение на ревизирането на данните, съдържащи:
                     
                                 —
                              
                              
                                 връзки към съществуващите метаданни, които се публикуват на национално равнище;
                              
                           
                                 —
                              
                              
                                 кратка информация за ревизирането на еталоните и/или обичайните рутинни ревизии и тяхното въздействие върху брутния вътрешен продукт.
                              
                           
                  
                     Точност и надеждност
                  
                  
                     2017 г.
                  
               
                     2.
                  
                  
                     Документация за методиката
                  
                  
                     Списък на националните публикации относно източниците на данни и прилаганата методика, съдържащ заглавията на тези публикации и връзки към тях, ако са на разположение
                  
                  
                     Достъпност и яснота
                  
                  
                     2017 г.
                  
               
                     3.
                  
                  
                     Дължина на сравнимите във времето динамични редове
                  
                  
                     Метаданни за дължината на сравнимите във времето динамични редове, съдържащи:
                     
                                 —
                              
                              
                                 връзки към съществуващите метаданни, които се публикуват на национално равнище;
                              
                           
                                 —
                              
                              
                                 кратка информация за дължината на сравнимите динамични редове и прекъсванията на динамичните редове, както и обяснения за прекъсванията.
                              
                           
                  
                     Съгласуваност и съпоставимост
                  
                  
                     2021 г.
                  
               
            (*1)  Освен ако е посочено друго, количествените показатели се изчисляват въз основа на последно публикуваните на уебсайта на Евростат данни на държавите членки.
         
            (1)  Регламент (ЕО) № 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (ОВ L 154, 21.6.2003 г., стр. 1).
         
            (2)  Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).